smcproject/ml-wiki-sentences huggingface dataset:
പതിനൊന്ന് അംഗങ്ങൾ അടങ്ങിയ ഈ റോക്ക് സംഘം 2011ലാണു രൂപീകരിയ്ക്കപ്പെടുന്നത്.
ലൈംഗിക ന്യൂനപക്ഷ അവകാശങ്ങൾക്കും,സ്ത്രീ അനുകൂല രാഷ്ട്രീയ നിലപാടുകൾക്കു വേണ്ടിയും ഈ വൃന്ദം പ്രവർത്തിച്ചുവരുന്നു.
തെളിഞ്ഞതും  കടുംനിറത്തിലുമുള്ള വസ്ത്രവിധാനങ്ങളോടെ പൊതുവീഥികളിൽ പൊടുന്നനെ പ്രത്യക്ഷപ്പെടുന്ന ഇവർ തത്സമയം തന്നെ സംഗീതപരിപാടികൾ അവതരിപ്പിയ്ക്കുകയും, അത് ഇന്റർനെറ്റിൽ പ്രചരിപ്പിയ്ക്കുകയും ചെയ്യുന്നു.
റഷ്യൻ പ്രസിഡന്റ്  പുടിന്റെ കടുത്ത വിമർശകരായ ഇവർ വ്ലാഡിമിർ പുടിനെ സ്വേച്ഛാധിപതി എന്നു വിശേഷിപ്പിയ്ക്കുകയുണ്ടായി.
പുടിന്റെ രാഷ്ട്രീയ പാർട്ടിയ്ക്ക് റഷ്യൻ ഓർത്തഡോക്സ് സഭയുമായുള്ള ബന്ധങ്ങളെയും ഇവർ നിശിതമായി വിമർശിയ്ക്കുകയുണ്ടായി.
2012 ഫെബ്രുവരി 21 നു മോസ്കോയിലെ സോലിയാസ് കത്തീഡ്രൽ  അങ്കണത്തിൽ ഈ സംഘത്തിലെ അഞ്ചുപേർ അപ്രതീക്ഷിതമായി നടത്തിയ പരിപാടി ഏറെ വിവാദമാകുകയും അംഗങ്ങൾ അറസ്റ്റിലാകുകയും ചെയ്തു.
ഈ പ്രകടനം  "Punk Prayer - Mother of God, Chase Putin Away!"
എന്ന പേരിൽ  ഇന്റർനെറ്റിൽ പ്രചരിപ്പിയ്ക്കുകയുമുണ്ടായി.
ആഗസ്റ്റ് 17 നു മതനിന്ദയ്ക്കും,പള്ളിഅങ്കണത്തിലെ അതിക്രമങ്ങൾക്കും കുറ്റപത്രം ചാർത്തപ്പെട്ട ഇതിലെ മൂന്ന് അംഗങ്ങൾക്ക് രണ്ടുവർഷം തടവു ലഭിച്ചു.
എന്നാൽ സർക്കാർ പൊതുമാപ്പ്  നൽകിയതുപ്രകാരം മരിയ അല്യോഖിന,നദേഷ്ദ എന്നിവരെ ജയിലിൽ നിന്നു 2013 ഡിസംബർ 23 നു  മോചിപ്പിച്ചു 2018 ഫിഫ ലോകകപ്പ് ഫൈനൽ
15 July, 2018ന് നഡേഷ്ഡ ടോളോക്കോനിക്കൊവ(Nadezhda Tolokonnikova)യുടെ ഭർത്താവായി അറിയപ്പെടുന്ന പ്യോട്ടർ വെർസിലോവ്(Pyotr Verzilov), പുസ്സി റയട്ടിലെ മൂന്ന് അംഗങ്ങളോടൊപ്പം പോലീസ് ഉദ്യോഗസ്ഥരെപ്പോലെ വേഷം ധരിച്ച് ഫ്രാൻസും ക്രൊയേഷ്യയും തമ്മിലുള്ള ലോകകപ്പ് ഫുട്ബോൾ ഫൈനൽ മത്സരത്തിന്റെ രണ്ടാം പകുതിക്കിടെ കളിക്കളത്തിലേക്ക് ഇരച്ചു കയറി.
ഈ പ്രതിഷേധത്തിന് "പോലീസ് കളിയിൽ പ്രവേശിക്കുന്നു" എന്നാണ് പേരിട്ടിരുന്നത്(Policeman Enters the Game).
ക്രൊയേഷ്യൻ പ്രതിരോധത്തിലെ ദെജാൻ ലോവ്റെൻ ഇവരിലൊരാളെ തള്ളി താഴെയിട്ട ശേഷമാണ് സുരക്ഷാ ഉദ്യോഗസ്ഥർ പ്രതിഷേധക്കാരെ ഗ്രൗണ്ടിന് പുറത്തേക്ക് കൊണ്ട് പോയത്.
പ്രതിഷേധക്കാരിലെ ഒരു സ്ത്രീ ഗ്രൗണ്ടിന് നടുവിലെത്തി ഫ്രഞ്ച് മുൻ നിരയിലെ കൈലിയൻ എംബാപ്പെയ്ക്ക് ഇരുകൈകളും ഉയർത്തി ഹൈ ഫൈവ് കൊടുത്തിരുന്നു.
പുറംകണ്ണികൾ Pussy Riot എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Official blog Pussy Riot യൂട്യൂബിൽ Pussy Riot - A Punk Prayer ഇന്റർനെറ്റ് മൂവി ഡാറ്റാബേസിൽ അവലംബം
പട്രീസിയ കവാസോണി
പട്രീസിയ കവാസോണി യു.എസ്. ഫുഡ് ആൻഡ് ഡ്രഗ് അഡ്മിനിസ്ട്രേഷന്റെ (FDA) സെന്റർ ഫോർ ഡ്രഗ് ഇവാലുവേഷൻ ആൻഡ് റിസർച്ചിന്റെ (CDER) ഡയറക്ടറാണ്.
ഈ സ്ഥാനം വഹിക്കുന്നതിന് മുമ്പ് ഒരു സൈക്യാട്രിസ്റ്റായിരുന്ന അവർ ഫൈസറിൽ ജോലി ചെയ്തിരുന്നു.
മക്ഗിൽ സർവകലാശാലയിൽ നിന്ന് മെഡിക്കൽ ബിരുദം നേടിതിനേത്തുടർന്ന് പട്രീസിയ കവാസോണി ഒട്ടാവ സർവകലാശാലയിൽ ഗവേഷകാംഗമായിരുന്നു.
ഫാർമസ്യൂട്ടിക്കൽ വ്യവസായത്തിലേക്ക് മാറി ഫൈസറിൽ ജോലി ചെയ്യുന്നതിനുമുമ്പ് അവർ ഒട്ടാവ സർവകലാശാലയിൽ അസിസ്റ്റന്റ് പ്രൊഫസറായി ചേർന്നിരുന്നു.
2018-ൽ യു.എസ്. ഫുഡ് ആൻഡ് ഡ്രഗ് അഡ്മിനിസ്‌ട്രേഷനിലേക്ക് മാറിയ അവർ, 2020-ൽ യു.എസ്. ഫുഡ് ആൻഡ് ഡ്രഗ് അഡ്മിനിസ്‌ട്രേഷന്റെ (എഫ്ഡിഎ) സെന്റർ ഫോർ ഡ്രഗ് ഇവാലുവേഷൻ ആൻഡ് റിസർച്ചിന്റെ ആക്ടിംഗ് ഡയറക്ടറായും പിന്നീട് 2021ൽ ഡയറക്ടറായും തിരഞ്ഞെടുക്കപ്പെട്ടു.
അവലംബം ↑ 1 2 3 ↑ ↑ ↑ ↑ ↑
പഠനയാത്ര ഇംഗ്ലീഷ് വിലാസം https://ml.wikipedia.org/wiki/Study_tour ന്യൂസിലാന്റിലെ ടോർബേയിലെ വയക് ബീച്ചിലേക്ക് പഠനയാത്ര നടത്തുന്ന ബയോളജി വിദ്യാർത്ഥികൾ
വിനോദം , വിദ്യാഭ്യാസം പോലെയുള്ള കാര്യങ്ങൾക്കായി ഒരു കൂട്ടം ആളുകൾ അവരുടെ സാധാരണ പരിതസ്ഥിതിയിൽ നിന്ന് മാറി മറ്റൊരിടത്തേക്ക് നടത്തുന്ന ചെറു യാത്രയാണ് എക്സ്കർഷൻ എന്ന് പൊതുവായി അറിയപ്പെടുന്നത്.
അതുപോലെ, പാഠഭാഗങ്ങൾ നേരിട്ട് മനസ്സിലാക്കുന്നതിനോ, പ്രകൃതി പ്രതിഭാസങ്ങളുടെ നിരീക്ഷണത്തിനായോ ഒക്കെയായി വിദ്യാർത്ഥികൾക്ക് വേണ്ടി നടത്തുന്ന യാത്രകളാണ് പഠനയാത്ര അല്ലെങ്കിൽ സ്റ്റഡി ടൂർ എന്ന് അറിയപ്പെടുന്നത്.
ഇത് അമേരിക്കയിൽ ഫീൾഡ് ട്രിപ്പ് എന്നും, യുകെയിലും , ഓസ്ട്രേലിയയിലും ന്യൂസിലൻഡിലും സ്കൂൾ ട്രിപ്പ് എന്നും, ഫിലിപ്പീൻസിൽ ലക്ബയ് അരൽ (lakbay aral) എന്നും, ജപ്പാനിൽ എൻസോകു (Ensoku) എന്നും, ജർമനിയിൽ ക്ലാസെൻഫഹ്ർട്ട് (Klassenfahrt) എന്നും ഇറ്റലിയിൽ ഗിത (gita) എന്നും അറിയപ്പെടുന്നു.
യാത്രയുടെ ലക്ഷ്യം സാധാരണയായി വിദ്യാഭ്യാസം, പരീക്ഷണേതര ഗവേഷണം അല്ലെങ്കിൽ വിദ്യാർത്ഥികൾക്ക് അവരുടെ ദൈനംദിന പ്രവർത്തനങ്ങൾക്ക് പുറത്തുള്ള അനുഭവങ്ങൾ നൽകുക എന്നിവയാണ്.
ഒരു വിഷയം അതിന്റെ സ്വാഭാവിക അവസ്ഥയിൽ നിരീക്ഷിക്കാനും സാമ്പിളുകൾ ശേഖരിക്കാനും കഴിയും എന്നതാണ് പഠനയാത്രയുടെ ഒരു ഗുണം.
കൂടാതെ ഫീൽ‌ഡ് ട്രിപ്പുകൾ‌ പഠനത്തിൽ ഉയർന്ന നിലവാരം പുലർത്തുന്ന കുട്ടികൾക്കും താഴ്ന്ന നിലവാരം പുലർത്തുന്ന കുട്ടികൾക്കും ഒരുപോലെ സാംസ്കാരിക അനുഭവങ്ങൾ‌ നേടുന്നതിന് സഹായിക്കുന്നു.
സ്റ്റഡി ടൂറുകൾ മിക്കപ്പോഴും ഒരുക്കം, പ്രവർത്തനങ്ങൾ, തുടർ-പ്രവർത്തനം എന്നിങ്ങനെ 3 ഘട്ടങ്ങളായാണ് നടത്തുന്നത്.
സിദ്ധാന്തങ്ങളും (തിയറി) അതിന്റെ പ്രായോഗികതയും തമ്മിലുള്ള ബന്ധം മനസ്സിലാകക്കുകയാണ് സ്റ്റഡി ടൂറിൽ പ്രധാനം.
ഒരുക്കം വിദ്യാർത്ഥിക്കും അധ്യാപകനും ബാധകമാണ്.
ഒരുക്കം എന്ന നിലയിൽ യാത്രയ്‌ക്ക് മുമ്പായി സമയമെടുത്ത് ലക്ഷ്യസ്ഥാനത്തെക്കുറിച്ചും വിഷയത്തെക്കുറിച്ചും അറിയാൻ ശ്രമിക്കുന്നു.
അതിനു ശേഷം യാത്ര തീരുമാനിക്കുന്നു.
സ്റ്റഡി ടൂർ പ്രവർത്തനങ്ങളിൽ പലപ്പോഴും  പ്രഭാഷണങ്ങൾ, വർക്ക്‌ഷീറ്റുകൾ , വീഡിയോകൾ, പ്രകടനങ്ങൾ എന്നിവയും ഉൾപ്പെടുന്നു.
ട്രിപ്പ് പൂർത്തിയായിക്കഴിഞ്ഞാൽ ക്ലാസ് മുറിയിൽ നടക്കുന്ന ചർച്ചകളാണ് ഫോളോ-അപ്പ് പ്രവർത്തനങ്ങൾ.
പാശ്ചാത്യ സംസ്കാരത്തിൽ സ്കൂൾ വർഷങ്ങളിൽ തന്നെ പഠന യാത്രകളുണ്ട്.
പ്രകൃതിശാസ്ത്രത്തെക്കുറിച്ചുള്ള ആദ്യകാല ഗവേഷണങ്ങളിൽ ഭൂരിഭാഗവും ഈ രൂപത്തിലായിരുന്നു.
പഠന യാത്രകളിലൂടെ ശാസ്ത്രത്തിന് സംഭാവന നൽകിയ വ്യക്തികളിൽ ഒരാളാണ് ചാൾസ് ഡാർവിൻ .
മൃഗശാലകൾ , പ്രകൃതി കേന്ദ്രങ്ങൾ, കമ്മ്യൂണിറ്റി ഏജൻസികളായ ഫയർ സ്റ്റേഷനുകൾ, ആശുപത്രികൾ , സർക്കാർ ഏജൻസികൾ, പ്രാദേശിക ബിസിനസുകൾ, അമ്യൂസ്‌മെന്റ് പാർക്കുകൾ, സയൻസ് മ്യൂസിയങ്ങൾ, ഫാക്ടറികൾ എന്നിവ ജനപ്രിയ സ്റ്റഡി ടൂർ സൈറ്റുകളിൽ ഉൾപ്പെടുന്നു.
ഇത്തരം യാത്രകൾ കുട്ടികൾക്ക് ബദൽ വിദ്യാഭ്യാസ അവസരങ്ങൾ നൽകുന്നു, ഒപ്പം അവയിൽ ഏതെങ്കിലും തരത്തിലുള്ള കമ്മ്യൂണിറ്റി സേവനം കൂടി ഉൾപ്പെടുത്തിയാൽ അത് സമൂഹത്തിന് പ്രയോജനം ചെയ്യുകയും ചെയ്യും.
സ്റ്റഡി ടൂറുകൾ വിദ്യാർത്ഥികൾക്ക് അവരുടെ സാധാരണ ദിനചര്യയിൽ നിന്ന് ഒഴിഞ്ഞുനിൽക്കാനും, മറ്റ് തരത്തിലുള്ള പഠനം അനുഭവിക്കാനും അവസരമൊരുക്കുന്നു.
മൃഗശാലകൾ, പ്രകൃതി കേന്ദ്രങ്ങൾ എന്നിവ പോലുള്ള സ്ഥലങ്ങളിൽ പലപ്പോഴും കുട്ടികൾക്ക് സസ്യങ്ങളോ മൃഗങ്ങളെയോ സ്പർശിക്കാൻ അനുവദിക്കുന്ന ഒരു സംവേദനാത്മക പ്രദർശനവുമുണ്ടാകാറുണ്ട്.
സൈറ്റ് സ്കൂൾ
സ്റ്റഡി ടൂറിലെ ഒരു വ്യതിയാനം "സൈറ്റ് അധിഷ്ഠിത പ്രോഗ്രാം" അല്ലെങ്കിൽ "സൈറ്റ്-സ്കൂൾ" മോഡലാണ്, അവിടെ സൈറ്റിലെ വിഭവങ്ങൾ പ്രയോജനപ്പെടുത്തുന്നതിന് വേണ്ടി ഒരു ക്ലാസ്, ഒരു ആഴ്ച മുഴുവനായി സ്കൂളിൽ നിന്ന് മാറി മറ്റൊരിടത്തേക്ക് താൽക്കാലികമായി മാറ്റുന്നു.
1993 ൽ കാനഡയിലെ ആൽബെർട്ടയിലെ കാൽഗറി മൃഗശാലയിലാണ് ഈ സമീപനം ആദ്യമായി വികസിപ്പിച്ചെടുത്തത്, 1994 ൽ "സൂ സ്കൂൾ" ഉദ്ഘാടനം ചെയ്തു.
1995-ൽ കാൽഗറി ബോർഡ് ഓഫ് ഗ്ലെൻബോ മ്യൂസിയത്തെയും ആർക്കൈവുകളെയും സമീപിച്ച് "മ്യൂസിയം സ്കൂൾ" സൃഷ്ടിച്ചു.
തുടർന്ന് കാൽഗറി സയൻസ് സെന്റർ (1996), കാൽഗറി സർവകലാശാല (1996), കാനഡ ഒളിമ്പിക് പാർക്ക് (1997), ഇംഗ്ലെവുഡ് പക്ഷിസങ്കേതം (1998), കാൽഗറി സിറ്റി ഹാൾ (2000), ക്രോസ് കൺസർവേഷൻ ഏരിയ (2000), കാൽഗറി സ്റ്റാമ്പേഡ് (2002), കാൽഗറി എയ്‌റോ-സ്‌പേസ് മ്യൂസിയം (2005), ഫയർ ട്രെയിനിംഗ് അക്കാദമി (2008) എന്നിവിടങ്ങളിൽ ക്ലാസുകൾ നടത്തി.
ഈ മോഡലിന്റെ ആഗോള ഏകോപനം "ബിയോണ്ട് ദ ക്ലാസ് റൂം നെറ്റ്‌വർക്ക്" വഴിയാണ്.
ഇതും കാണുക സ്കൂൾ ബസ് മ്യൂസിയം വിദ്യാഭ്യാസം എക്സ്കർഷൻ ഗ്രാൻഡ് ടൂർ എക്സ്പീരിയന്റൽ ലേണിങ് അവലംബം
പഠിച്ച കള്ളൻ
എ.എൽ.എസ് പ്രൊഡക്ഷനു വേണ്ടി എ.എൽ. ശ്രീനിവാസൻ നിർമിച്ച മലയാളചലച്ചിത്രമാണ് പഠിച്ച കള്ളൻ .
ജിയോ പിക്ചേഴ്സ് വിതരണം ചെയ്ത ഈ ചിത്രം 1969 ജനുവരി 10-ന് കേരളത്തിൽ പ്രദർശനം തുടങ്ങി.
അഭിനേതാക്കൾ പ്രേം നസീർ കെ.പി. ഉമ്മർ ടി.കെ. ബാലചന്ദ്രൻ അടൂർ ഭാസി പറവൂർ ഭരതൻ മണവാളൻ ജോസഫ് ഭാരതി രാധിക സ്നേഹലത ( പഴയ നടി ) ടി.ആർ. ഓമന ആറന്മുള പൊന്നമ്മ ശ്രീലത നമ്പൂതിരി പിന്നണിഗായകർ കെ.ജെ. യേശുദാസ് സി.ഒ. ആന്റോ പി. സുശീല എൽ.ആർ. ഈശ്വരി അണിയറപ്രവർത്തകർ ബാനർ - എ എൽ എസ് പ്രൊഡക്ഷൻസ് വിതരണം - ജിയോ ഫിലിംസ് കഥ, തിരക്കക്കഥ, സംഭാഷണം - എസ് എൽ പുരം സദാനന്ദൻ സംവിധാനം - എം കൃഷ്ണൻ നായർ നിർമ്മാണം - എ എൽ ശ്രീനിവാസൻ ഛായാഗ്രഹണം - ശെൽവരാജ് ചിത്രസംയോജനം - വി പി കൃഷ്ണൻ അസിസ്റ്റന്റ് സംവിധായകർ - കെ രഘുനാഥ്, കെ ജി രാജശേഖരൻ നായർ കലാസംവിധാനം - രാധ ഗാനരചന - വയലാർ രാമവർമ്മ സംഗീതം - ജി ദേവരാജൻ .
ഗാനങ്ങൾ വരികൾ: വയലാർ രാമവർമ്മ ഈണം: ജി. ദേവരാജൻ നമ്പർ.
പാട്ട് പാട്ടുകാർ രാഗം 1 കണ്ടു കൊതിച്ചു എൽ.ആർ. ഈശ്വരി 2 കണ്ണന്റെ മുഖത്തേക്ക് സി.ഒ. ആന്റോ 3 മനസ്സും മനസ്സും യേശുദാസ് , എൽ.ആർ. ഈശ്വരി 4 കിലുകിലുക്കം കിളി പി സുശീല 5 ഉറക്കം വരാത്ത കെ ജെ യേശുദാസ് , പി. സുശീല 6 താണനിലത്തേ നീരോടു യേശുദാസ് 7 വിധിമുൻപെ നിഴൽ കെ ജെ യേശുദാസ് അവലംബം പുറത്തേക്കുള്ള കണ്ണികൾ ഇന്റ്ർനെറ്റ് മൂവി ഡേറ്റാബേസിൽ നിന്ന് പഠിച്ച കള്ളൻ മെട്രോമാറ്റിനി ഡേറ്റാബേസിൽ നിന്ന് Archived 2016-03-05 at the Wayback Machine .
പട്‌ന മെഡിക്കൽ കോളജ് ആന്റ് ഹോസ്പിറ്റൽ ഇംഗ്ലീഷ് വിലാസം https://ml.wikipedia.org/wiki/Patna_Medical_College_and_Hospital
പട്‌ന മെഡിക്കൽ കോളജ് ആന്റ് ഹോസ്പിറ്റൽ (PMCH എന്ന് ചുരുക്കപ്പേർ) 1925 ൽ സ്ഥാപിതമായതും യഥാർത്ഥത്തിൽ പ്രിൻസ് ഓഫ് വെയിത്സ് മെഡിക്കൽ കോളേജ് എന്നറിയപ്പെട്ടിരുന്നതുമായ ബീഹാർ സംസ്ഥാനത്തെ ഒരു മെഡിക്കൽ കോളേജാണ്.
ഗംഗാ നദിയുടെ തെക്കേ കരയിൽ സ്ഥിതിചെയ്യുന്ന ഇത് ഇപ്പോൾ ആര്യഭട്ട നോളജ് യൂണിവേഴ്സിറ്റിയുമായി (മുമ്പ്: പട്ന യൂണിവേഴ്സിറ്റി) അഫിലിയേറ്റ് ചെയ്തിരിക്കുന്നു.
പട്ന സർവകലാശാലയിലെ മറ്റ് കോളേജുകളുടെ ആസ്ഥാനമായ അശോക് രാജ്പഥിലാണ് ഇതിന്റെ കൃത്യമായ സ്ഥാനം.
AIIMS ന് തുല്യമായി ഏകദേശം 1748 ലധികം കിടക്കകളാണ് ഇവിടെ സജ്ജീകരിക്കപ്പെട്ടിട്ടുള്ളത്.
IGCE (ഇന്ദിരാഗാന്ധി സെൻട്രൽ എമർജൻസി) എന്നറിയപ്പെടുന്ന ഇവിടുത്തെ എമർജൻസി വാർഡിൽ 220 കിടക്കകൾക്കൂടി അധികമായി സജ്ജീകരിക്കപ്പെട്ടിട്ടുണ്ട്.
ഇന്ത്യയിലെ ഏറ്റവും തിരക്കേറിയ ആശുപത്രികളിൽ ഒന്നായ ഇവിടുത്തെ ശരാശരി ദൈനംദിന ഔട്ട്‌പേഷ്യന്റ് ലോഡ് ഇന്ത്യയിലെ ഏറ്റവും ഉയർന്ന നിരക്കിലാണ്.
അശോക് രാജ്പഥിലാണ് പട്ന മെഡിക്കൽ കോളേജ് കാമ്പസ് സ്ഥിതി ചെയ്യുന്നത്.
കാമ്പസിൽ നിന്ന് ഏകദേശം 10–11 കിലോമീറ്റർ അകലെയുള്ള പട്ന വിമാനത്താവളമാണ് കാമ്പസിന് ഏറ്റവും സമീപസ്ഥമായ വിമാനത്താവളം.
കാമ്പസിൽ നിന്ന് 5 കിലോമീറ്റർ അകലെയുള്ള പട്ന ജംഗ്ഷനാണ് ഏറ്റവും അടുത്തുള്ള റെയിൽവേ സ്റ്റേഷൻ.
മിതാപൂർ ബസ് സ്റ്റാൻഡ് കോളജ് കാമ്പസിൽ നിന്ന് ഏകദേശം 9-10 കിലോമീറ്റർ അകലെയാണ് സ്ഥിതിചെയ്യുന്നത്.
ശ്രദ്ധേയമായ പൂർവ്വ വിദ്യാർത്ഥികൾ ബിധാൻ ചന്ദ്ര റോയ് ദുഖാൻ റാം ( പത്മഭൂഷൺ ) ബി. മുഖോപാധ്യായ ( പത്മഭൂഷൺ ) നരേന്ദ്ര കുമാർ പാണ്ഡേ (1974 ബാച്ച്) – പത്മശ്രീ (2014) – ചെയർമാൻ ആന്റ് ഡയറക്ടർ ഓഫ് എഷ്യൻ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് .
എസ്.എൻ. ആര്യ ( പത്മശ്രീ ) സി.പി. താക്കൂർ (മുൻ കേന്ദ്ര മന്ത്രി) ഗോപാൽ പ്രസാദ് സിൻഹ സുനിൽ ഷ്രോഫ് വിജയ് പ്രകാശ് സിംഗ് (1972 ബാച്ച്)- പത്മശ്രീ (2003) അവലംബം ↑ ↑ ↑
പഠാൻകോട്ട് ആക്രമണം (2016)
2016 ജനുവരി രണ്ടിന് പശ്ചിമ എയർ കമ്മാൻഡിന് കീഴിലുള്ള പഠാൻകോട്ട് എയർ ഫോഴ്സ് സ്റ്റേഷൻ ഒരു കൂട്ടം തീവ്രവാദികൾ ആക്രമിച്ചു.
ആദ്യ ഘട്ട സംഘടനത്തിൽ 2 തീവ്രവാദികളും 3 സുരക്ഷാസൈനകരും കൊല്ലപ്പെട്ടു.
ഏകദേശം 17 മണിക്കൂർ പോരാട്ടം നീണ്ടു നിന്നു.
ഇന്ത്യൻ കരസേനയുടെ യൂണിഫോം അണിഞ്ഞാണ് തീവ്രവാദികൾ എത്തിയത്.
ജയ്‌ഷെ-ഇ-മുഹമ്മദ് എന്ന തീവ്രവാദിസംഘടനയാണ് ആക്രമണത്തിന് പിന്നിലെന്ന് സംശയിക്കുന്നു.
പിന്നീടുള്ള  പോരാട്ടത്തിൽ 3 സൈനികർക്ക് പരിക്കേൽക്കുകയും ആശുപത്രിയിൽ വെച്ച് മരണമടയുകയും ചെയ്തു.
അതോടെ മരണ സംഖ്യ ആറായി.
ജനുവരി 3 ന് വെടിയൊച്ചകൾ കേൾക്കുകയും ഒരു സുരക്ഷാസൈനികൻ,മലയാളിയായ പാലക്കാടു സ്വദേശി എലുമ്പുലാശേരി  കളരിക്കൽ ലെഫ് .
കേണൽ നിരഞ്ജൻ കുമാർ , IED സ്പോടനത്തിൽ വീരമൃത്യു വരിക്കുകയും ചെയ്തു.
ജനുവരി 4 ന് അഞ്ചാമത്തെ ഭീകരനും വധിക്കപ്പെട്ടു.
ജനുവരി 4ന് യുണൈറ്റഡ്  ജിഹാദ് കൌൺസിൽ അക്രമത്തിന്റെ ഉത്തരവാദിത്തം എറ്റടുത്തു.
ആക്രമണത്തിന്റെ തലേന്ന് പഞ്ചാബ്‌ പോലീസിലെ ഗുർദാസ്പൂർ എസ്പി സൽവീന്ദർ സിങ്ങിനെ തട്ടിക്കൊണ്ടു പോയെന്നു പറയുന്ന സംഭവത്തിന് ഇതുമായി ബന്ധമുണ്ടെന്നാണ് കരുതുന്നത്.
സഞ്ചാരത്തിന് വേണ്ടിയാണ് തീവ്രവാദികൾ എസ്പിയുടെ വാഹനം തട്ടിയെടുത്തത്.
ആ സമയം ബീക്കൺ ലൈറ്റുകളും മറ്റും പ്രവർത്തിപ്പിക്കാഞ്ഞതിനാൽ തീവ്രവാദികൾക്ക് അത് പോലീസ് വാഹനമായിരുന്നു എന്ന് മനസ്സിലായിരുന്നില്ല.
പഡാങ്
പഡാങ് ഇന്തോനേഷ്യയിലെ പടിഞ്ഞാറൻ സുമാത്ര പ്രവിശ്യയുടെ തലസ്ഥാനമാണ്.
695 ചതുരശ്ര കിലോമീറ്റർ (268 ചതുരശ്ര മൈൽ) വിസ്തീർണ്ണമുള്ള ഈ പട്ടണത്തിലെ ആകെ ജനസംഖ്യ 2014 ലെ കണക്കുകൾ പ്രകാരം 1,000,096 ആയിരുന്നു.
ഇത് ഇന്തോനേഷ്യയിൽ ജനസംഖ്യാടിസ്ഥാനത്തിൽ 16 ആം സ്ഥാനമുള്ള പട്ടണമെന്നതുപോലെ സുമാത്രായിലെ പടിഞ്ഞാറൻ തീരത്തെ ഏറ്റവും ജനസാന്ദ്രതയുള്ള നഗരവും സുമാത്രാ യിലെ അഞ്ചാമത്തെ ജനസാന്ദ്രതയുള്ള നഗരവുമാണ്.
കൊളോണിയൽ കാലഘട്ടത്തിനു മുമ്പായിത്തന്നെ ഈ നഗരം ചരിത്രപരമായി സ്വർണ്ണവും കുരുമുളകും പോലയുള്ള വിഭവങ്ങളുടെ ഒരു വാണിജ്യകേന്ദ്രമായി പ്രവർത്തിച്ചിരുന്നു.
17-ആം നൂറ്റാണ്ടിന്റെ മദ്ധ്യത്തോടെ ഡച്ചുകാർ നഗരവുമായി ബന്ധം പുലർത്തുകയും ആത്യന്തികമായി ഇവിടെ ഒരു കോട്ട പടുത്തുയർത്തുകയും പാഗരുയുങ് രാജവംശത്തിൽ നിന്നും നഗരത്തിന്റെ നിയന്ത്രണം ഏറ്റെടുക്കുകയും ചെയ്തു.
ബ്രിട്ടീഷ് ഭരണത്തിന്റെ നിരവധി തടസ്സങ്ങളെ പ്രതിരോധിച്ചുകൊണ്ട് ഈ നഗരം ഇന്തോനേഷ്യയുടെ സ്വാതന്ത്ര്യം വരെ ഡച്ച് ഈസ്റ്റ് ഇൻഡീസിന്റെ ഭാഗമായി തുടർന്നിരുന്നു.
ചരിത്രം Historical Affiliations
Dutch East India 1663-1781 British Empire 1781-1784 Dutch East India 1784-1795 British Empire 1795-1819 Dutch East Indies 1819-1942 Japanese occupation 1942-1945 Republic of Indonesia 1945- present പഡാങ് ഉദ്ദേശം 1795 ൽ പഡാംഗ് 1859 ൽ
പതിനാറാം നൂറ്റാണ്ടുമുതൽക്കുതന്നെ പാഗരുയുങ് രാജവംശ ത്തിന്റെയുടം ആക്കെ സുൽത്താനേറ്റിന്റേയും നിയന്ത്രണത്തിലായിരുന്ന പാഡായ് ഒരു വാണിജ്യ കേന്ദ്രമായിരുന്നു.
16, 17 നൂറ്റാണ്ടുകളിൽ ഈ പ്രദേശത്ത് കുരുമുളക് കൃഷി ചെയ്യുകയും ഇന്ത്യ , പോർച്ചുഗൽ , ബ്രിട്ടൻ , നെതർലൻഡ് തുടങ്ങിയ രാജ്യങ്ങളുമായി വാണിജ്യബന്ധത്തിലേർപ്പെടുകയും ചെയ്തിരുന്നു.1663 ൽ ഈ നഗരം ഡച്ചുകാരുടെ അധികാരത്തിൻകീഴിൽ വരുകയും 1680 ൽ ഒരു വാണിജ്യകേന്ദ്രം നിർമ്മിക്കപ്പെടുകയു ചെയ്തു.
1781 മുതൽ 1784 വരെ നാലാം ആംഗ്ലോ-ഡച്ച് യുദ്ധസമയത്തും, 1795 മുതൽ 1819 വരെയുള്ള നെപ്പോളിയോണിക് യുദ്ധത്തിലും രണ്ടു തവണയായി ഈ നഗരം ബ്രിട്ടീഷുകാരുടെ അധികാരത്തിനു കീഴിൽ വന്നിരുന്നു.
1819-ൽ ഈ നഗരം വീണ്ടും നെതർലാന്റിന്റെ അധികാരപരിധിയിലാത്തീർന്നു.
ഏതാണ്ട് 1780 വരെ ഈ മേഖലയിലെ സ്വർണ്ണ ഖനികളിൽ നിന്നുമുള്ള ഏറ്റവും വലിയ വ്യാപാര ഉത്പന്നം സ്വർണ്ണമായിരുന്നു.
സ്വർണ്ണ ഖനികൾക്ക് അപചയം സംഭവിച്ചതോടെ കാപ്പി, ലവണങ്ങൾ, തുണി ഉത്പന്നങ്ങൾ എന്നിവയിലേയ്ക്ക് ശ്രദ്ധിക്കപ്പെട്ടു.
1797 ൽ പാഡാങിൽ തീരത്തുനിന്നകലെ റിക്ടർ സ്കെയിലിൽ  8.5 മുതൽ 8.7 വരെ വ്യാപ്തിയിലുള്ള ഒരു ഭൂകമ്പമുണ്ടാകുകയും ഇതേത്തുടർന്ന് 5 മുതൽ10 മീറ്റർ വരെ ജലമുയർന്ന ഒരു സുനാമി ആഞ്ഞടിക്കുകയും ചെയ്തിരുന്നു.
കമ്പനം കനത്ത നാശനഷ്ടങ്ങളുണ്ടാക്കുകയും രണ്ട് പേരുടെ മരണത്തോടൊപ്പം സുനാമിയിൽ പല വീടുകളും ഒലിച്ചുപോകുകയും  എയർ മാനിസ് ഗ്രാമത്തിൽ നിരവധി മരണങ്ങൾ സംഭവിക്കുകയും ചെയ്തു.
1833 ലുണ്ടായ വേറൊരു ഭൂചലനത്തിന്റെ ഫലമായുണ്ടായ സുനാമിയിൽ 3-4 മീറ്റർ ഉയരത്തിലുള്ള തിരമാലകൾ സൃഷ്ടിക്കപ്പെടുകയും ചെയ്തു.
ഈ ഭൂകമ്പത്തിന്റെ ശക്തി റിക്ടർസ്കെയിലിൽ  8.6 മുതൽ 8.9 വരെ ആയിരുന്നു.
ഇതിന്റെ പ്രഭാവകേന്ദ്രം ഇന്തോനേഷ്യൻ പ്രവിശ്യായ ബെങ്കുളുവിൽനിന്ന് അകലെയായിരുന്നു.
ഈ കുലുക്കം പെഡാങിൽ ഗണ്യമായ നാശനഷ്ടങ്ങളുണ്ടാക്കുകയും സുനാമിയിൽ അരൂ നദിയിൽ നങ്കൂരമിട്ടിരുന്ന ബോട്ടുകൾ തകരുകയും ചെയ്തു.
പാലമ്പാങ് കഴി‍ഞ്ഞാൽ ഇന്തോനേഷ്യയിലെ രണ്ടാമത്തെ വലിയ നഗരമായി ഇവിടെ 1920-ലെ കണക്കുകൾ പ്രകാരമുള്ള ജനസംഖ്യ  28,754 ആയിരുന്നു.
1940 കളിലെ സ്വാതന്ത്ര്യത്തിന്റെ സമയത്ത് ഈ നഗരത്തിൽ ഏകദേശം 50,000 നിവാസികൾ ഉണ്ടായിരുന്നു.
കാപ്പി ഇപ്പോഴും പ്രധാന ഇനമാണെങ്കിലും നാട്ടിൻപുറത്തെ കാർഷിക മേഖലയിൽ കർഷകർ ഉത്പാദിപ്പിക്കുന്ന മറ്റൊരു പ്രധാന ഇനമാണ് കൊപ്ര .
അന്നു മുതലുണ്ടായ ജനസംഖ്യാ വളർച്ച, നഗരത്തിന്റെ വിസ്തൃതിയുടെ ഫലമായും വളരെയധികം വികസ്വര രാജ്യങ്ങളിൽ കാണപ്പെടുന്നതുപോലെ പ്രധാന നഗരങ്ങളിലേക്ക് ജനങ്ങൾ കുടിയേറുന്നതിന്റെയും ഫലമായുമുണ്ടായതാണ്.
1950 മുതൽ ഓംബ്ലിൻ കൽക്കരിപ്പാടത്തോടൊപ്പം പാഡാംഗ് ഒരു തുറമുഖമായി വികസിപ്പിക്കപ്പെട്ടു.
ഇത് ഇന്തോനേഷ്യയിലെ സാമ്പത്തികവും രാഷ്ട്രീയവുമായ കോളനിവൽക്കരണത്തെ പ്രതിഫലിപ്പിക്കുന്നതാണെന്നു ചില നിരീക്ഷകർ കണ്ടെത്തിയിരുന്നു.
2009 സെപ്തംബർ 30 ൽ പാഡാങ് തീരത്തുനിന്ന് 50 കിലോമീറ്റർ അകലെയായി ഒരു ഭൂചലനം അനുഭവപ്പെടുകയുണ്ടായി.
ഈ ഭൂചലനത്തിൽ 1,100-ലധികം മരണങ്ങൾ നടന്നതിൽ, 313  എണ്ണം പാടാങ്ങിലായിരുന്നു.
കോപ്പൻ കാലാവസ്ഥാ വ്യവസ്ഥിതിക്കനുസൃതമായ ഒരു ഉഷ്ണമേഖലാ മഴക്കാടൻ കാലാവസ്ഥായാണ് പാഡാങിൽ അനുഭവപ്പെടാറുള്ളത്.
ഇന്തോനേഷ്യയിലെ ഏറ്റവും ഈർപ്പമുള്ള നഗരങ്ങളിലൊന്നായ പാഡാങിൽ വർഷം മുഴുവൻ പതിവായി മഴ ലഭിക്കുന്നു.
വർഷത്തിൽ ശരാശരി 4,300 മില്ലിമീറ്റർ മഴയാണ് ഇവിടെ ലഭിക്കാറുള്ളത്.
ഫെബ്രുവരി മാസത്തിലാണ് പഡാങ്ങിൽ ഏറ്റവും വരണ്ട കാലാവസ്ഥ അനുഭവപ്പെടാറുള്ളത്, ഇക്കാലത്ത് ശരാശരി 250 മില്ലീമീറ്റർ നീർവീഴ്ച ലഭിക്കുന്നു.
നഗരത്തിലെ താപനില വർഷം മുഴുവൻ 26 ഡിഗ്രി സെൽഷ്യസ് എന്ന നിലയിൽ സ്ഥായിയായി നിലനിൽക്കുന്നു.
അവലംബം ↑ http://padangkota.bps.go.id Badan Pusat Statistik Kota Padang ↑ ↑ ↑ A.J. Gooszen; A Demographic History of the Indonesian Archipelago, 1880-1942; KITLV Press, 1999
പട്‌ല ഇംഗ്ലീഷ് വിലാസം https://ml.wikipedia.org/wiki/Patla,_Kasaragod
കേരളത്തിലെ കാസർഗോഡ് ജില്ലയിലുള്ള ഒരു ഗ്രാമമാണ് പട്‌ല .
കാസർഗോഡ് താലൂക്കിൽ കാസർഗോഡ് ബ്ളോക്കിൽ മധൂർ പഞ്ചായത്തിന്റെ കീഴിലാണ് ഈ ഗ്രാമം ഉൾപ്പെടുന്നത്.
ജില്ലാ ആസ്ഥാനത്ത് നിന്നും ഒരു കിലോമീറ്റർ തെക്ക് മാറിയാണ് ഈ ഗ്രാമം സ്ഥിതി ചെയ്യുന്നത്.
തലസ്ഥാന നഗരിയായ തിരുവനന്തപുരത്ത് നിന്നും 579 കിലോമീറ്റർ ദൂരമുണ്ട് പട്‌ലയിലേക്ക്.
അറബി കടലിനോട് ചേർന്നു നിൽക്കുന്ന ഈ ഗ്രാമത്തിൽ എപ്പോഴും ഈർപ്പമുള്ള കാലാവസ്ഥയാണ് അനുഭവപ്പെടുന്നത്.
മലയാളവും തുളുവുമാണ് ഇവിടെ ജനങ്ങൾ സാധാരണയായി ഉപയോഗിക്കുന്ന സംസാര ഭാഷ.
അടുത്തുള്ള വിദ്യാഭ്യാസ സ്ഥാപനങ്ങൾ ഗവണ്മെന്റ് കോളേജ് കാസർഗോഡ്.
സാദിയ ആർട്സ് ആന്റ് സയൻസ് കോളേജ്.
ടാഗോർ കോളേജ്.
പി ബി എം ഇംഗ്ലീഷ് മീഡിയം.
ദകീരത്ത്  ഇ എം എസ്. ജി എം ആർ എസ് ഫോർ ഗേൾസ്.
ജി എച് എസ് എസ് പട്ല അവലംബം
പട്‌ള ഈ ലേഖനം പട്‌ല എന്ന താളുമായി ലയിപ്പിക്കാൻ ശുപാർശ ചെയ്തിരിക്കുന്നു.
കാസറഗോഡ് ജില്ലയിലെ ഒരു ഗ്രാമമാണ് പട്‌ള .
മധൂർ ഗ്രാമ പഞ്ചായത്തിന്റെ ഭാഗമാണ് പട്‌ള ഗ്രാമം.
വിദ്യാഭ്യാസം സ്കൂളുകൾ ജി.എച്ച്.എസ്. എസ്. പട്ള
പ്രശസ്ത വ്യക്തികൾ മുജീബ് പട്‌ള, കാർട്ടൂണിസ്റ്റ് അവലംബം
തൃശൂർ പൂരം (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Thrissur_Pooram_(Malayalam_Film)
സാൾട്ട് മാംഗോ ട്രീ എന്ന ചിത്രത്തിന് ശേഷം രാജേഷ് മോഹൻ സംവിധാനം ചെയ്യുന്ന ഒരു മലയാള ഭാഷ ആക്ഷൻ ത്രില്ലർ ചലച്ചിത്രമാണ് തൃശൂർ പൂരം (English: Thrissur Pooram) .
ഫ്രൈഡേ ഫിലിം ഹൗസിന്റെ ബാനറിൽ വിജയ് ബാബുവാണ് ഈ ചിത്രം നിർമ്മിച്ചത്.
ജയസൂര്യയ്ക്ക് ഒപ്പമുള്ള ഫ്രൈഡേ ഫിലിം ഹൗസിന്റെ നാലാമത്തെ ചിത്രമാണിത് .
തൃശൂരിന്റെ പശ്ചാത്തലത്തിലുള്ള ഒരു ചിത്രമാണിത്.
രതീഷ് വേഗയാണ് ഈ ചിത്രത്തിന്റെ തിരക്കഥയും, സംഗീത സംവിധാനവും നിർവഹിച്ചത്.
തൃശ്ശൂരിലെ പ്രധാന സംഭവങ്ങൾ ഈ ലേഖനം ഇപ്പോൾ നിർമ്മാണ പ്രക്രിയയിലാണ്.
ഈ ലേഖനം താൾ അവസാനം തിരുത്തിരിക്കുന്നത് 2 മാസങ്ങൾക്ക് മുമ്പ് Pathbot ( talk | contribs ) ആണ്.
തൃശ്ശൂരിൽ നടന്ന ചരിത്രപ്രധാന്യമുള്ള സംഭവങ്ങൾ ഉൾക്കൊള്ളിക്കുന്ന സമയരേഖയാണ് ചുവടെ കൊടുത്തിരിക്കുന്നത്.
വർഷം തീയതി സംഭവങ്ങൾ 1500 എ.ഡി. വരെ 52 എ.ഡി. St Thomas establishes St. Thomas Syro-Malabar Catholic Church, Palayur , the first church in South Asia 629 എ.ഡി. Malik lbn Dinar constructs Cheraman Juma Masjid , the first mosque in South Asia പതിനാറാം നൂറ്റാണ്ട് 1523 കൊടുങ്ങല്ലൂരിൽ പറങ്കികൾ കോട്ട നിർമിച്ചു 1599 Syrian Christian priests from Palayoor and Mattom take part in the Synod of Diamper പതിനേഴാം നൂറ്റാണ്ട് 1606, 1677, 1681 Inscriptions at Palayoor പതിനെട്ടാം നൂറ്റാണ്ട് 1710 ചേറ്റുവ ഡച്ച് അധീനതയിൽ 1750–1762 സാമൂതിരിയുടെ തൃശ്ശൂർ ആക്രമണം 1789 ടിപ്പുവിന്റെ തൃശ്ശൂർ ആക്രമണം 1790 ശക്തൻ തമ്പുരാൻ കൊച്ചി രാജ്യത്തിന്റെ ഭരണാധികാരിയാവുന്നു 1791 ഈസ്റ്റ് ഇന്ത്യാ കമ്പനിയും കൊച്ചിരാജ്യവും തമ്മിലുള്ള ഉടമ്പടിയ്ക്കു ശേഷം കൊച്ചി രാജ്യം കമ്പനിയുടെ സാമന്തരാജ്യമാകുന്നു.
1794 തൃശ്ശൂർ നഗരത്തിനു ചുറ്റുമായി ശക്തൻ തമ്പുരാൻ കോട്ട പണിതുയർത്തുന്നു 1795 വടക്കേക്കര കൊട്ടാരം ശക്തൻ തമ്പുരാൻ പുതുക്കി പണിയുന്നു.
1798 ലോകപ്രസിദ്ധമായ തൃശ്ശൂർ പൂരം ശക്തൻ തമ്പുരാന്റെ നേതൃത്വത്തിൽ ആരംഭിക്കുന്നു.
പത്തൊമ്പത്താം നൂറ്റാണ്ട് 1800 Cochin State placed under the Madras Government 1814 Construction of the Mart Mariam Big Church at Thrissur 1816 The first known map of Thrissur prepared by John Gould 1872 Thrissur Public Library was formed 1880 St. Joseph Church at Pavaratty was blessed 1889 St. Thomas College, Thrissur was founded ഇരുപതാം നൂറ്റാണ്ട് 1914 Oldest club in Central Kerala and the first club in Thrissur , Banerjee Memorial Club was formed 1925 മാർച്ച് 18 Father of the nation Mahatma Gandhi visits Thrissur for the first time 1927 ഒക്ടോബർ 14 Father of the nation Mahatma Gandhi visits Thrissur for the second time and strode into the Vivekodayam School 1932 E.M.S. Namboodiripad left St. Thomas College, Thrissur to enlist himself a volunteer of the Indian National Congress at Kozhikode 1935 Labour Brotherhood in Thrissur 1936 Cochin State Congress founded 1936 Electricity agitation 1940 Cochin Karshakasabha founded 1940 ജൂലൈ 1 Thrissur municipality was formed 1941 Cochin State Prajamandal 1947 Temple entry allowed in Cochin 1949 Travancore - Cochin State comes into existence 1949 ജൂലൈ 1 Thrissur district was formed 1956 നവംബർ 1 Formation of Kerala State 1986 ഫെബ്രുവരി 7 Pope John Paul II visits Thrissur City 1996 ഒക്ടോബർ 2 Thrissur Municipal Corporation was created ഇരുപത്തിയൊന്നാം നൂറ്റാണ്ട് 2011 മാർച്ച് 3 Thrissur City Police was formed 2014 ഡിസംബർ 27 Achieved Guinness World Records !
The largest gathering of Santa Claus was achieved by Thrissur Citizenry and Thrissur Archdiocese ( India ) at Buon Natale...
buon anno Nagar, Sakthan Thampuran ground, Thrissur , Kerala , India .
തൃശ്ശിനാപ്പള്ളി ഇംഗ്ലീഷ് വിലാസം https://ml.wikipedia.org/wiki/Tiruchirapalli പാറക്കോട്ടൈ കോവിലിന്റെ ദൃശ്യം മലക്കോട്ടൈ ഉച്ചിപ്പിള്ളയാർ ക്ഷേത്രത്തിന്റെ മണിക്കൂടിനടുത്തുള്ള ഒരു രാത്രി ദൃശ്യം.
പിന്നിൽ തൃശ്ശിനാപ്പള്ളി നഗരത്തിന്റെ കിഴക്കു ഭാഗം.
തൃശ്ശിനാപ്പള്ളി (திருச்சிராப்பள்ளி- തമിഴ് , Thiruchirappally- ഇംഗ്ലീഷ് ).
ബ്രിട്ടീഷ്‌ ഭരണകാലത്തു ട്രിച്ചിനൊപൊളി (Trichininopoly) എന്നും തമിഴന്മാർ ട്രിച്ചി, തിരുച്ചി എന്നുമൊക്കെ വിളിക്കുന്നു.
ഈ നഗരം തമിഴ്‌നാട്‌ സംസ്ഥാനത്തിന്റെ ഒത്ത നടുക്കായി കാവേരിയുടെ തീരത്തായി സ്ഥിതി ചെയ്യുന്നു.
തിരുച്ചിയിലെ ഏറ്റവും ശ്രദ്ധേയമായ സ്ഥലം ഇവിടത്തെ പാറക്കോട്ട ക്ഷേത്രമാണ്.
പാറക്കോട്ട മുകളിൽനിന്നുള്ള നഗരദൃശ്യം അതിമനോഹരമാണു.
അതുകൊണ്ടു തന്നെ ഇവിടം റോക്ക്‌ സിറ്റി (പാറകളുടെ നഗരം) എന്നും അറിയപ്പെടുന്നു പേരിന്റെ ഉത്ഭവം
ഇവിടെ പണ്ടുകാലത്തു ജീവിച്ചിരുന്ന 'ചിറ' എന്ന ജൈന സന്യാസിയോടുള്ള ആദരവു മൂലമാണു ഈ സ്ഥലത്തിനു തിരുച്ചിറപ്പള്ളി (ബഹുമാന സൂചകമായി തിരു ഉപയോഗിച്ചിരിക്കുന്നു)  എന്ന പേർ വന്നത്‌ എന്നു പറയപ്പെടുന്നു.
ഭൂമ സ്ഥാനം അക്ഷാംശം 10 മുതൽ 11.30'
രേഖാംശം 77-45' മുതൽ 78-50' വിസ്തിര്ണം 4,403.83 ച.
മി. ജനസംഖ്യ : 21,96473 (1991) ജന സാന്ദ്രത: 499/ച.
മി. ഉയരം സമുദ്ര നിരപ്പിൽ നിന്നും 78 മീറർ.
വേനൽ : കൂ.
37 കുറ.
26
തണുപ്പ്‌ ; കൂ 31 കുറ 20.
മഴപാതം : 831  മി.മി. പ്രധാന ഭാഷകൾ : ഇന്ത്യൻ ചരിത്രം
തൃശ്ശിനാപ്പള്ളിയുടെ ഭാഗമായ ഉരൈയൂരിലായിരുന്നു 300 B.C. മുതൽ ചോള സമ്രാജ്യത്തിന്റെ തലസ്ഥാനം എന്നു പഴയ കാലത്തെ പുരാവസ്തു അവശിഷ്ടങ്ങളിൽ നിന്നു ഗവേഷകർ കണ്ടു പിടിച്ചിട്ടുണ്ട്.
കളബ്രരുടെ അതിക്രമകാലത്തും (B.C. 575) ഇതു ചോളരുടെ കൈവശം തന്നെയായിരുന്നു എന്നതിനു രേഖകളുമുണ്ട്‌.
പിന്നീട്‌ ഉരൈയൂരും ഇന്നത്തെ തൃശ്ശിനാപ്പള്ളിയും അതിന്റെ അയൽപ്രദേശങ്ങളും മഹേന്ദ്രവര്മ പല്ലവൻ രണ്ടാമൻ പിടിച്ചെടുത്തു.
(B.C. 590) A.D 880 വരെ ഇതു പല്ലവരുടെയോ പാണ്ട്യരുടെയൊ കയ്യിലായിരുന്നു.
880 ൽ ആദിത്യ ചോളൻ പല്ലവസാമ്രജ്യത്തിന്റെ പതനത്തിനു വഴിയൊരുക്കി തൃശ്ശിനാപ്പള്ളി പിടിച്ചടക്കി.
അന്നുമുതൽ തൃശ്ശിനാപ്പള്ളി വലിയ ചോളരുടെ ആസ്ഥാനമായി മാറി.
1225 ൽ ഹൊയ്സാലരും പിന്നീട്‌ മുഗളരും ഇതു സ്വന്തമാക്കി.
മുഗളർക്കു ശേഷം വിജയനഗരരും തൃശ്ശിനാപ്പള്ളിയുടെ അവകാശം പിടിച്ചെടുത്തു.
മീനാക്ഷിയുടെ കാലത്താണു നായിക്കന്മാരുടെ ഭരണത്തിനു വിരാമമായതു.
മുസ്ലീങ്ങൾ കുറേ കാലത്തിനു ശേഷം ഫ്രഞ്ചുകാരുടെയും ബ്രിട്ടീഷുകാരുടെയും സഹായത്തോടെ ഇവിടം ഭരിച്ചു.
ഈ കാലത്തെ ഭരണാധികാരി ഛന്ദ സാഹിബും മുഹമ്മദ്‌ അലിയുമായിരുന്നു.
പിന്നീട്‌ ഇവരിൽ നിന്ന് ബ്രിട്ടീഷുകാർ തൃശ്ശിനാപ്പള്ളി വിലയ്ക്കു വാങ്ങുകയും അവരുടെ അധീനത്തിലാക്കുകയും ചെയ്തു.
ഈ ജില്ല അന്നുമുതൽ ഇന്ത്യക്കു സ്വാതന്ത്ര്യം ലഭിക്കുന്നതു വരെ 150 വര്ഷം ബ്രിട്ടിഷ്‌ ഈസ്റ്റ്‌ ഇന്ത്യ കമ്പനിയുടെ കീഴിലായിരുന്നു.
പല്ലവന്മാർ പലവട്ടം അധികാരം പിടിച്ചെങ്കിലും പ്രത്യാക്രമണങ്ങൾ മൂലം ഇതു പലപ്പോഴും തിരിച്ച്‌ പാണ്ട്യന്മാര്ക്കു അടിയറവു വയ്ക്കേണ്ടി വന്നിരുന്നു.
ഇക്കാലത്ത്‌ ഒരുതരം വടംവലിയാണു ഈ നാടിനുവേണ്ടി ചോളരും പല്ലവരും പാണ്ട്യരും തമ്മിൽ നടന്നിരുന്നതു.
1565 ലാണു ഹൊയ്സാല നായിക്കന്മാരുടെ വരവ്‌.
മുഗളരും മറാത്തക്കരും ഫ്രഞ്ചുകാരുമെല്ലാം ഭരിച്ചുവെങ്കിലും നായിക്കന്മരുടെ കാലത്താണു ഈ നഗരം പ്രശസ്തിയിലേക്കു കുതിച്ചതു.
ഈ കാലം തൃശ്ശിനാപ്പള്ളിയുടെ സുവര്ണ്ണകാലമെന്ന് അറിയപ്പെടുന്നു.
പാറക്കോട്ടൈ കോവിൽ Rock Fort Temple ഇക്കാലത്താണു നിര്മ്മിക്കപ്പെട്ടതു .
പാറക്കോട്ടൈ കോവിൽ ' (റോക്ക്‌ ഫോര്ട്ട്‌ ടെമ്പിൾ) - ഇതു നഗരത്തിന്റെ മധ്യത്തിലുള്ള ഒരു വലിയ പാറയുടെ മുകളിൽ ഒരു കോട്ടയുടെ മാതൃകയിൽ നിര്മ്മിച്ചിരിക്കുന്ന ക്ഷേത്രമാണ്.
തമിഴ്‌നാട്ടിൽ ഏറ്റവും കൂടുതൽ ഭക്തർ സന്ദര്ശിക്കുന്ന ക്ഷേത്രങ്ങളിലൊന്നാണിത്.
തിരുച്ചിറപള്ളിയിലെ വിനോദ സഞ്ചാര മേഖലയും ഇതിനോടു ബന്ധപ്പെട്ടാണു നിലനിൽക്കുന്നത്.
കാവേരി നദി ഈ പാറയ്ക്കു ചുറ്റുമായി ഒഴുകുന്നു.
പാറയുടെ നടുവിൽ നിന്ന് ജലം കണികളായി പടരുന്ന ഒരു ഭാഗവുമുണ്ട്.
ശിവന്റെ 64 അവതാരങ്ങളിലൊന്നായ കംഗാള മൂര്ത്തിയാണിവിടത്തെ പ്രതിഷ്ഠ.
ഐതിഹ്യപ്രകാരം ക്ഷേത്രം സ്ഥിതി ചെയ്യുന്ന ദ്വീപിലെ കുന്നിലെ മൂന്നു പാറകളിൽ ശിവനും പാർവതിയും വിഘ്നേശ്വരനും കടിയിരുന്നിരുന്നു.
ഈ കുന്നു ഹിമാലയത്തിന്റെ ഭാഗമായിരുന്നുവെന്നും പുരാണത്തിലെ സർപ്പരാജാവ്‌ ആദി ശേഷനും വായു ഭഗവാനും തമ്മിലുണ്ടായ ഘോരയുദ്ധത്തിന്റെ ശക്തിയാൽ ഹിമാലയത്തിൽ നിന്നു അടർന്നു വീണതാണു എന്നും വിശ്വസിക്കുന്നു.
ഈ പാറയ്ക്കു 183 മീറ്റർ ഉയരമുണ്ട്‌.
ഈ പാറയ്ക്കു 3,800 ദശലക്ഷം വർഷങ്ങൾ പഴക്കമുണ്ട്‌.
അതുകൊണ്ടു തന്നെ ഗ്രീൻലാന്ഡിലെ പാറകൾക്കൊപ്പവും ഹിമാലയത്തിലെ പാറകളേക്കാളും പഴക്കമിതിനുണ്ടു.[4]
പാറയിൽ കൊത്തിയുണ്ടാക്കിയ ഈ ക്ഷേത്രം യഥാര്ത്ഥത്തിൽ പണികഴിപ്പിച്ചതു പല്ലവന്മാരാണെങ്കിലും അതു ഇന്നത്തെ നിലയിൽ ശക്തിപ്പെടുത്തി ഭംഗിയാക്കിയതു നായക്കന്മാരാണു.
ഇതു ശരിക്കും മൂന്നു അമ്പലങ്ങളുടെ കൂട്ടമാണ്.
മാണിക്യ വിനായകർ കോവിൽ കുന്നിന്റെ അടിവാരത്തും, ഉച്ചി പിള്ളയാർ കോവിൽ കുന്നിന്റെ അഗ്രഭാഗത്തും നടുക്ക് തായ്‌മാനവർ കോവിൽ ശിവസ്ഥലവും(പാർവതി) ആണു. [2]
വീരാളിമലൈ വന്യമൃഗ സംരക്ഷണകേന്ദ്രം ഇതു നഗരത്തിൽ നിന്നും 30 കി.
മി. അകലെ വീരാളിമലൈ എന്ന സ്ഥലത്താണു.
ഇവിടെയുള്ള മുരുകൻ കോവിലിനുചുറ്റുമായി ആണ് ഈ ഉദ്യാനം.
മയിലുകൾക്ക്‌ പേരുകേട്ട സംരക്ഷണകേന്ദ്രമാണിവിടം.
കോവിലിനുചുറ്റും എവിടെ നോക്കിയാലും മയിലുകളെ കാണാൻ സാധിക്കും.
സിത്തന വാസൽ (58 കി.മി) അകലെയുള്ള ഈ സ്ഥലം ജൈന മതകേന്ദ്രമായിരുന്നു.
ചുണ്ണാമ്പു പാറകളിൽ മണ്ണിൽ നിന്നുണ്ടകിയ നിറങ്ങൾ ഉപയോഗിച്ചു ചെയ്യുന്ന ചിത്രവേലകൾക്കും(Fresco paintings)[3] ഇവിടം പ്രസിദ്ധമാണു.
മിക്കവയും പാണ്ട്യരാജ കാലത്തെ തനിമ മുറ്റിയ(നർത്തകരുടെയും പക്ഷിമൃഗാദികളുടേയും) ചിത്രങ്ങളണ്.
ഗവൺമന്റ്‌ മ്യൂസിയം പുതുക്കോട്ടൈക്കടുത്തുള്ള തിരുഗോകർണ്ണത്ത്‌.
ജൈവ,സസ്യ, പുരാവസ്തു ശാസ്ത്രത്തിലെയും ചരിത്രത്തിന്റെ രേഖകളും ഇവിടെ സംരക്ഷിക്കപ്പെട്ടിട്ടുണ്ടു.
മുക്കൊമ്പു .
(18കി.മി.) കാവേരി രണ്ടായി പിരിയുന്ന ഇവിടെ മനൊഹരമായ ഉദ്യാനമുണ്ട്‌.
ഇവിടെ കാവേരി അതിന്റെ പൂർണ്ണരൂപത്തിൽ ഒഴുകുന്നതായി കാണാം സന്ദര്ശനയോഗ്യമായ അയൽപ്രദേശങ്ങൾ